ആറ് മാസത്തിനിടെ അഞ്ച് ബി.ജെ.പി എം.എല്.എമാര് തൃണമൂലില് ദീദിയോട് കളിച്ചാല്... പശ്ചിമ ബംഗാളില് ബി.ജെ.പിയില് നിന്നുള്ള കൊഴിഞ്ഞുപോക്ക് തുടരുന്നു. ബംഗാള് നിയമസഭാ തിരഞ്ഞെടുപ്പിനുശേഷം അഞ്ച് എം.എല്.എമാരാണ് ബി.ജെ.പി വിട്ട് തൃണമൂലില് എത്തിയത്. തിരഞ്ഞെടുപ്പില് മമത ബാനര്ജിയുടെ നേതൃത്വത്തിലുള്ള തൃണമൂല് വന് വിജയത്തോടെ തുടര്ച്ചയായ മൂന്നാം തവണയും അധികാരത്തില് തിരിച്ചെത്തിയിരുന്നു. മമതയെ പരാജയപ്പെടുത്താന് വന് സന്നാഹവുമായി ബംഗാളിലെത്തിയ ബി.ജെ.പിയെ രണ്ടക്കത്തിലൊതുക്കിയാണ് മമത കരുത്തുകാട്ടിയത്. അവസാനമായി ബി.ജെ.പി വിട്ടത് റായ്ഗഞ്ച് എം.എല്.എ കൃഷ്ണകല്യാണിയാണ്. തൃണമൂല് ജനറല് സെക്രട്ടറി പാര്ഥ ചാറ്റര്ജിയുടെ സാന്നിധ്യത്തിലായിരുന്നു അദ്ദേഹത്തിെന്റ തൃണമൂല് പ്രവേശനം. റായ്ഗഞ്ച് എംഎല്എയായ കൃഷ്ണകല്യാണി ഈ മാസം ഒന്നാം തീയതിയാണ് ബിജെപി വിട്ടത്. നേരത്തെ തൃണമൂല് അംഗമായിരുന്ന കൃഷ്ണകല്യാണി നിയമസഭാ തെരഞ്ഞെടുപ്പിന് മുന്പായാണ് ബിജെപിയിലെത്തിയത്. നിയമസഭാ തെരഞ്ഞെടുപ്പില് എന്നെ തോല്പ്പിക്കാന് ബിജെപിയില് ഗൂഢാലോചന നടന്നു. ജനങ്ങള്ക്കായി പ്രവര്ത്തിച്ചിട്ടും ബിജെപിയില് അംഗീകാരം ലഭിച്ചില്ല. ബിജെപി ക്യാമ്ബ് വിടാന് തീരുമാനിച്ചതോടെ കാരണംകാണിക്കല് നോട്ടീസ് കിട്ടി. ഇന്ന് ഞാനെന്റെ തെറ്റുതിരുത്തികൃഷ്ണകല്യാണി പറഞ്ഞു.ബിജെപിയില് മികച്ച പ്രകടനത്തിന്റെ ഓഡിറ്റ് ഇല്ല. ഗൂഢാലോചന മാത്രമേയുള്ളൂ. വെറും ഗൂഢാലോചന കൊണ്ട് നിങ്ങള്ക്ക് ഒരു തിരഞ്ഞെടുപ്പില് വിജയിക്കാനാവില്ല. തെരഞ്ഞെടുപ്പില് വിജയിക്കണമെങ്കില് വികസനം വേണംടിഎംസിയില് ചേര്ന്ന ശേഷം കല്യാണി പറഞ്ഞു.അത് വ്യക്തിപരമായ തീരുമാനമാണ്. എംഎല്എക്ക് കുറേക്കാലമായി പാര്ട്ടിയുമായി ബന്ധമില്ല. പാര്ട്ടി പരിപാടികളില് അദ്ദേഹം പങ്കെടുക്കാറുണ്ടായിരുന്നില്ല. റായ്ഗഞ്ചിലെ ജനങ്ങള് അദ്ദേഹത്തിനു തക്ക മറുപടി നല്കുംഎംഎല്എ പാര്ട്ടി വിട്ടതിനെ കുറിച്ച് ചോദിച്ചപ്പോള് ബിജെപി പ്രസിഡന്റ് സുകാന്ത മജുംദാറിന്റെ മറുപടി ഇതായിരുന്നു.മമത ബാനര്ജിയുടെ നേതൃത്വത്തെക്കുറിച്ച് കൃഷ്ണകല്യാണിക്ക് പൂര്ണ വിശ്വാസമുണ്ടെന്ന് തൃണമൂല് നേതാവ് പാര്ഥ ചാറ്റര്ജി പറഞ്ഞു. അതുകൊണ്ടാണ് അദ്ദേഹം മടങ്ങിവന്നത്. അദ്ദേഹത്തെ തൃണമൂല് കോണ്ഗ്രസ് സ്വാഗതം ചെയ്യുന്നുവെന്നും ചാറ്റര്ജി വ്യക്തമാക്കി. കഴിഞ്ഞ മാസം മുന് കേന്ദ്രമന്ത്രിയും പാര്ട്ടി എംപിയുമായ ബാബുല് സുപ്രിയോയും ടിഎംസിയിലേക്ക് മാറിയിരുന്നു. മറ്റൊരു ബിജെപി നേതാവ് ഫിറോസ് കമാല് ഗാസി എന്ന ബാബു മാസ്റ്ററും നേരത്തേ ബി.ജെ.പി വിട്ടിരുന്നു. ജന സ്വാധീനമുള്ള ടിഎംസി നേതാവും നോര്ത്ത് 24 പര്ഗാനാസിലെ ബസിര്ഹട്ടില് നിന്നുള്ള ശക്തനുമായ നേതാവാണ് അദ്ദേഹം. ബി.ജെ.പിയില് ചേര്ന്നതിന് തൃണമൂല് കോണ്ഗ്രസ് അധ്യക്ഷ മമതാ ബാനര്ജിയോട് മാപ്പ് പറയുകയും ചെയ്തു. നിരവധി ബി.ജെ.പി നേതാക്കള് ടി.എം.സിയില് ചേരാന് തയ്യാറാണെന്നും എന്നാല് എല്ലാവര്ക്കുമായി അതിന്റെ വാതിലുകള് തുറന്നിട്ടില്ലെന്നും ടി.എം.സി ദേശീയ ജനറല് സെക്രട്ടറിയും മമത ബാനര്ജിയുടെ അനന്തരവനുമായ അഭിഷേക് ബാനര്ജി അടുത്തിടെ പറഞ്ഞിരുന്നു.